ועדת הכלכלה, כנסת 23, פרוטוקול מספר 201, 2021-03-15 11:30

יעקב מרגי: שלום לכולם, אני מתכבד לפתוח את ישיבת ועדת הכלכלה של הכנסת.

יעקב מרגי: 15 במרץ 2021, הנושא: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 14), התשפ"א–2021.

יעקב מרגי: כנראה שזה לא הדיון האחרון בסדרה, רק תיקחו בחשבון, אנחנו בתקופת בחירות, וועדת הכנסת התכנסה היום לדיון, זה הדיון השלישי, וזה לא מובן מאליו.

יעקב מרגי: אז מה אתם רוצים מאיתנו?

יעקב מרגי: נתנו לכם יעדים, נתנו סמכות לשרת התחבורה, מה אתם מבקשים עכשיו?

בועז טופורובסקי: שכל ישראלי יחזור.

רננה שחר: בעצם המהות של התיקון הזה, אדוני, זה ביטול מגבלת היעדים בטיסות ציבוריות.

יעקב מרגי: למה הכנסתם אותם בדיון הקודם?

רננה שחר: ההערכה של גורמי המקצוע היא שככל שיש פער מאוד גדול בין המכסה של כמה אנשים יכולים להיכנס לארץ ביום בנתב"ג לבין הביקושים, אז השיטה שעשינו הייתה שיטה של האבים – במקום נמלי תעופה גדולים עם יכולת כישוריות גבוהה כדי שב-big picture זה ייתן מענה לכמה שיותר אנשים, לעומת טיסות ספורדיות למקומות כאלה ואחרים, לנקודות קצה שיותר קשה להגיע מהן, וזה היה מחלק פחות נכון את לוח הטיסות.

יעקב מרגי: אם עכשיו יש לי ביקוש מקטמנדו ל-150, 100 אזרחים ישראלים, תהיה טיסה משם בלי הגדרת היעדים.

רננה שחר: נכון.

רננה שחר: באופן כללי איך זה עובד בעולם בלי קורונה?

רננה שחר: פעם היה כזה דבר.

רננה שחר: בעצם המנגנון התעופתי הוא שמי שמייצר את הביקושים עבור שדה התעופה הן חברות התעופה, לא נוסע נוסע.

רננה שחר: חברות התעופה הן המנגנון שמוכר טיסות, הן גם נותנות מענה לביקושים של הנוסעים, הן גם יוצרות ביקושים של נוסעים.

רננה שחר: אנחנו מכירים את זה מחבילות טיור נורא טובות לשם ולשם.

רננה שחר: בעצם לא תכננת לנסוע לאיי סיישל, אבל יצא שיש איי סיישל אז אתה נוסע.

יעקב מרגי: תשאלי את אורי סירקיס, גם בקורונה הוא יצר ביקושים.

יעקב מרגי: הוא כל כך יצירתי שגם בקורונה הוא הצליח ליצור ביקושים.

רננה שחר: יש ביקושים, נכון שהם אמיתיים בעולם שאנחנו צריכים לנסוע ממקום למקום, וביקושי הנופש הם כנראה יותר גמישים, ועליהם גם חברות התעופה ממש יכולות להשפיע.

רננה שחר: בכל אופן, חברות התעופה הן אלה שמבקשות סלוטים, מבקשות לעשות להן טיסה.

רננה שחר: בדרך כלל טיסות סדירות.

רננה שחר: כלומר, אני רוצה כל יום ראשון בשעה שמונה בערב לנסוע לכאן ולכאן.

יעקב מרגי: בקיצור, במילים פשוטות, ביטול היעדים מאפשר גמישות רחבה יותר.

רננה שחר: כן, התנהלות על בסיס – בעצם המנוע הוא מנוע הביקושים של חברות התעופה, כי הוא המנוע הכלכלי הרגיל, והוא טוב, והגענו למסקנה – סליחה, אמרת, אז למה קבעתם את היעדים?

רננה שחר: נכון?

רננה שחר: אז קבענו אותם כי חשבנו שיש פער גדול בין הביקושים למכסה.

רננה שחר: בסופו של דבר, בהסתכלות על הנתונים של השבוע האחרון המכסה לא מתמלאת למרות כל היעדים השונים.

יעקב מרגי: ה-3,000 לא מתמלאים?

רננה שחר: נתב"ג שם קיבולת של 3,400 מקומות ביום, 3,600 מקומות ביום, הוא שם - - -

יעקב מרגי: וכמה נכנסו בפועל?

יעקב מרגי: אם כבר את מציינת.

רננה שחר: 1,700, 1,800, 2,000, היה יום של 2,300.

יעקב מרגי: אני אולי אטען שבגלל הקושי לקבל את האישור מוועדות ההיתרים.

רננה שחר: אבל מה-7 במרץ, אם אתה זוכר, כבר כל ישראלי ותושב קבע לא צריך אישור.

יעקב מרגי: חיכיתי לתשובה הזו.

יעקב מרגי: אבל את יודעת שאנחנו קוראים לישראלים לבוא להצביע.

יעקב מרגי: ומה לעשות שבינתיים כשהוא היה שם הוא פרה ורווה, ויש לו ילדה בת שלוש או תינוקת בת שנה, והוא צריך להביא אותה לישראל, ואין לה דרכון ישראלי.

רננה שחר: אז היא כבר צריכה היתר - - -

בועז טופורובסקי: והיא לא מקבלת.

יעקב מרגי: רננה, רגע.

יעקב מרגי: אני אתן לך, בועז.

יעקב מרגי: וניסית להשיג את ועדת ההיתרים שיושבת היום במינהל האוכלוסין?

יעקב מרגי: את ניסית?

יעקב מרגי: את ניסית לדבר עם איזו קונסוליה בעולם?

יעקב מרגי: חבל שמשרד החוץ לא פה.

יעקב מרגי: אני חבר כנסת יעקב מרגי מנסה לעזור לכמה משפחות במצב הזה, ישראלים שיש להם ילדים בלי דרכון ישראלי.

יעקב מרגי: הם לא הספיקו להוציא להם דרכון ישראלי, אין תקשורת עם הקונסוליות, לא בניו יורק, לא בלוס אנג'לס, ולא במקומות אחרים בעולם.

רננה שחר: אני אברר.

יעקב מרגי: אז את מבינה ממה הפער?

רננה שחר: כן.

רננה שחר: אבל, אדוני, כל מקרה אישי הוא מקרה קשה, אבל אני רוצה להגיד שאנשים שנתקעו במהלך – לא לכבוד הבחירות, גם אתה זוכר שב-26 בינואר היה - -

יעקב מרגי: הבאתי דוגמה של הבחירות.

רננה שחר: - - עוצר טיסות בלי המון המון זמן להתארגנות, אז אנשים – סליחה, עם 24 שעות התארגנות, זה לא מספיק זמן – אז אנשים באופן כללי נשארו, גם לא המקרה המיוחד של בן אדם שרוצה להצביע וחלק ממשפחתו אינה ישראלית, נשארו מחוץ לישראל עם קושי לחזור.

בועז טופורובסקי: אבל זה לא בסדר.

רננה שחר: לפחות להם זה כן נותן מענה יותר טוב.

יעקב מרגי: אז את מציינת שיש פער גדול בין הביקוש ליעד שהצבנו.

רננה שחר: הגענו למסקנה שבמתווה המיצוי ששמנו המכסה לא מתמלאת, ולכן בפרט עכשיו לנוכח הבחירות – גם אבקש להגיד שיש גם עתירה עומדת בבג"ץ גם נגד התקנות האלה וגם תקנת היעדים.

רננה שחר: כלומר, בסופו של דבר - - -

יעקב מרגי: אז ייתרתם להם את העתירה בזה שביטלתם להם את היעדים, אבל עדיין העתירה בעניין אחר.

יעקב מרגי: אני יכול לשאול עוד שאלה?

יעקב מרגי: את יודעת לומר לי, לא יודע אם את, או מישהו יודע לומר לי כמה ישראלים באמת רוצים לחזור?

רננה שחר: אני לא יודעת להגיד.

רננה שחר: אני יודעת שמה שהממשלה החליטה לעשות אחרי דיונים וכו', זה שביום שישי הופץ סקר של משרד החוץ, שזאת השיטה שלנו – אבל, אדוני, הפרצוף שלך – רק אגיד את הדבר הזה, שכרגע נרשמו עד אתמול בצוהריים 1,300 איש בכל העולם.

רננה שחר: אנחנו יודעים שזה לא נותן שיקוף אמיתי.

יעקב מרגי: אז מה הבעיה?

יעקב מרגי: תקשיבי, אני שואל עכשיו שאלה, בסדר?

יעקב מרגי: אם יש פער עצום, גדול, כמעט 50% ניצול של המכסה, למה אתם קובעים מכסה?

יעקב מרגי: למה שלא תבטלו את המכסה?

יעקב מרגי: מה הפחד?

יעקב מרגי: אם תראו שיש התנפלות רבתי תבואו לפה.

בועז טופורובסקי: בדיוק, אז תבקשו מכסה.

בועז טופורובסקי: הרי אתם יכולים בתקנות קודם כול לקבוע מכסה ואחר כך אפילו לבוא לפה.

רננה שחר: המכסה קבועה בתקנות, וכרגע אנחנו לא נוגעים בה, זאת ההחלטה הממשלתית.

בועז טופורובסקי: אבל למה?

יעקב מרגי: למה אתם לא ממליצים – לא את – למה אתם לא ממליצים לממשלה שמאחר שבשבוע האחרון לאחר השחרור, ולאחר שביטלנו את הוועדות וכל ישראלי יכול לחזור, סך הכול מגיעים בממוצע כ-1,700 איש מתוך ה-3,000 שהצבעתם, אז למה להשאיר את ה-3,000?

רננה שחר: אגיד שני דברים, בסדר?

רננה שחר: השאלה היא, וזה מה שאנחנו חושבים, שהעובדה שהגבלנו ביעדים כפי שהגבלנו אז אנשים מהרבה מקומות, ממדריד, מלרנקה, מכל מקום שאתה לא רוצה, קשה להם, הדבר הזה הוא גם מייקר את הנסיעה, זה שאתה חייב לבוא בקונקשיין נגיד מפרנקפורט או - - -

יעקב מרגי: במילים אחרות את אומרת לי שיכול להיות שצריך לנסות עוד שבוע, כי ברגע שאנחנו מבטלים את היעדים יכול להיות שהמכסה תמוצה.

רננה שחר: כן.

יעקב מרגי: זאת טענה.

יעקב מרגי: אז למה את לא אומרת את זה ישר?

בועז טופורובסקי: אני יכול להגיד משהו?

יעקב מרגי: בבקשה.

בועז טופורובסקי: הרי כל פעם יש עוד טענה שמונעת הקלות, ובסוף מתברר שזה לא זה, ועוד פעם הקלות, וכל פעם עושים טלאי על טלאי.

יעקב מרגי: לכן אנחנו פה נגיד בסוף הדיון – תראה, עד היום לכל אזהרה שאמרנו בסוף הדיון הקשיבו לנו.

בועז טופורובסקי: והיא קרתה.

יעקב מרגי: אז בסוף הדיון נבקש את זה.

בועז טופורובסקי: אבל, ברשותך, הייתי בוועדת החוקה כשהייתה היועצת המשפטית של משרד הפנים וסיפרתי לה סיפור, וגם הייתה עוד חברת כנסת ממפלגה אחרת שסיפרה סיפור דומה על רופא, שבמקרה הוא גם יהודי, מחוסן חיסון כפול של פייזר מארצות הברית, נשוי לישראלית, אבא שלה על ערש דווי בארץ, היא רצתה לבוא, היא אמרה שאפילו אחרי הבחירות.

בועז טופורובסקי: היא אמרה שהיא רצתה לפני הבחירות, אבל אתם לא רוצים, לחגוג איתו סדר פסח אחרון.

בועז טופורובסקי: היא אמרה שכזה דבר בטח מאושר, לא אישרו.

יעקב מרגי: לא אישרו.

בועז טופורובסקי: הם הגישו פעמיים מאז וכל פעם נדחו.

בועז טופורובסקי: תשובת הדחייה הגיעה מהר מאוד, דרך אגב.

יעקב מרגי: אתה יודע מה, אתן לך מקרה שבאמת לא צריך לחשוש.

יעקב מרגי: שני ישראלים שהאבא נמצא במקסיקו במצב רפואי לא טוב והם רוצים לחגוג איתו את סדר פסח, ישראלים שרוצים לצאת, לא קיבלו אישור.

בועז טופורובסקי: גם לא קיבלו.

רננה שחר: אבל יש לי שאלה, כי החוק וגם התקנות קובעות ועדת השגות, שהם אנשים ברמה – כלומר, גם בוועדת החריגים אנשים ברמה גבוהה - - -

יעקב מרגי: אפשר להשיג על ההחלטה של ועדת ההשגות.

רננה שחר: אפשר להשיג.

רננה שחר: אז אני שואלת האם הם ניסו?

בועז טופורובסקי: הם השיגו.

רננה שחר: השיגו לוועדת ההשגות - - -

בועז טופורובסקי: הם עשו כל מה שנאמר.

בועז טופורובסקי: היא אמרה משהו בוועדה, הם היו בלייב מארצות הברית, והם עשו את מה שהיא אמרה.

יעקב מרגי: רננה, יש קושי, יש אי ודאות, אין עם מי לתקשר.

יעקב מרגי: אין עם מי לתקשר.

יעקב מרגי: תנסי להשיג מישהו מאן דהו חי נושם, מדבר, במושגים של קבלה יש נפש, רוח, נשמה, חיה, מדברת.

בועז טופורובסקי: את יודעת, אתה יודע מה הוא אמר לי?

בועז טופורובסקי: כי הרי הם הגישו בקשה כמו שהיא אמרה בדיון, הם היו בלייב, הגישו בקשה, הוא אמר לי: היום איבדתי את הציונות שלי, היום הפסקתי להיות ציוני.

בועז טופורובסקי: ככה הוא אמר לי.

יעקב מרגי: לא, תגיד לו שלא.

יעקב מרגי: תחזיר לו את הציונות.

בועז טופורובסקי: אני נלחם איתו, זה ברור, אבל - - -

יעקב מרגי: יש הרבה דברים טובים אחרים שבגללם אנחנו צריכים לשמור על הציונות.

בועז טופורובסקי: אז אני חושש שעכשיו אנחנו מבטלים את מגבלת המקומות, היעדים, ונגיע אחר כך למגבלת – כל הזמן יש עוד משהו.

בועז טופורובסקי: תפתחו את זה, תנו לישראלים ולבני משפחותיהם להגיע.

בועז טופורובסקי: אלו לא כמויות מטורפות.

יעקב מרגי: תקשיבי, אני חושב שהיה נכון – את לא הכתובת – היה נכון לבטל את המגבלה, ועוד שבוע הייתם באים אם הייתם רואים שיש התנפלות ועוצרים.

יעקב מרגי: מה גם שיש לכם שלטר על ניהול קווי הטיסה אם אתם רוצים.

בועז טופורובסקי: אני רק רוצה להגיד עוד שני דברים, ברשותך.

יעקב מרגי: בבקשה.

בועז טופורובסקי: האחד זה שהתרגלנו לזה שאנחנו קודם כול מגבילים ונזהרים לפני פתיחה.

בועז טופורובסקי: צריך לזכור, במדינה דמוקרטית זה צריך להיות הפוך, קודם כול הכול פתוח ונזהרים לפני הגבלה, אלו זכויות היסוד.

בועז טופורובסקי: זה הדבר האחד.

בועז טופורובסקי: הדבר השני, באמת זו פנייה, אנחנו כאן נבחרי הציבור היינו בסיור בנתב"ג, נתב"ג ערוך לקלוט הרבה יותר במסגרת תו ירוק ותו סגול ומה שלא רוצים, הם אמרו לנו שגם מבחינת הבדיקות והכול.

בועז טופורובסקי: אין שום סיבה למנוע מכל בן אדם, בטח לא מישראלי שרוצה להגיע למדינת ישראל.

בועז טופורובסקי: מדינת ישראל צריכה לצאת מגדרה כדי לעזור לו להגיע, היא צריכה להביא אותו, זה האתוס שלנו, ולא הוא זה שצריך לרדוף אחרי איזה פקיד איפשהו בשביל שיגיד לו כן או לא.

יעקב מרגי: איך אפשר לנתק אימא מפעוטה, מהבת שלה, מהילד שלה התינוק, הוא בלי דרכון ישראלי, הוא לא יכול לבוא.

יעקב מרגי: אין מציאות כזאת.

רננה שחר: אני לא יודעת.

יעקב מרגי: ואין תקשורת.

יעקב מרגי: תקשיבי, מישהו פנתה אליי, אימא שרוצה להגיע לארץ, היא צריכה לנסוע בתוך ארצות הברית שש שעות להוציא אפוסטיל על התינוקת שלה, היא לא הספיקה לעשות את זה.

יעקב מרגי: שש שעות.

יעקב מרגי: תוסיפי את זה.

יעקב מרגי: ואין תקשורת עם הקונסוליה.

רננה שחר: אני יכולה לנסות לברר את כל הדברים האלה.

יעקב מרגי: אני יודע שהמיגון שעשו לקונסוליות ולשגרירויות זה מפני מפגעים, לא מפני מתן שירות.

יעקב מרגי: אני אומר את זה שיירשם.

בועז טופורובסקי: מסכנה, היא באה, כולנו ככה – משרד הפנים, משרד - - -

יעקב מרגי: אני מוציא באמצעותך, הדובר, אני קורא לכל הנציגויות של ישראל ולקונסוליות, תנגישו את השירות הזה לאזרחי מדינת ישראל שרוצים להגיע לכאן, אין מענה בקונסוליות.

יעקב מרגי: שיבואו ויפריכו את הטענה שלי.

בועז טופורובסקי: וצריך להילחם להביא את הישראלים לכאן.

יעקב מרגי: תודה רבה.

יעקב מרגי: תקריאי את התקנות ונראה בהמשך.

יעקב מרגי: יכולתי לייתר את הבג"צים אם רק היית אומרת לי עכשיו שאת מסוגלת לבטל את המכסה, והיינו חוסכים זמן איכותי לשופטים.

יעקב מרגי: תראי איזה החלטות הם מקבלים כשיש להם זמן.

איתי עצמון: ולמדינה שצריכה להגן על העתירה, על המדיניות.

יעקב מרגי: ולפקידים ולעובדים, ובמקום לחרוש את הארץ חבר הכנסת יושב פה.

יעקב מרגי: אתם רק שותקים ועולים במנדטים, אתם לא צריכים לחרוש.

בועז טופורובסקי: למה?

בועז טופורובסקי: הולכים, אני יוצא לדרום עכשיו.

יעקב מרגי: תשתקו ותעלו במנדטים.

בועז טופורובסקי: יש לנו מלא מצביעים באשקלון.

יעקב מרגי: בבקשה.

רננה שחר: "תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות)" צריך להיות תיקון מס' 14, למרות שמה שהועבר חתום לוועדה זה תיקון 13.

יעקב מרגי: למה זה קורה לכם?

רננה שחר: זה ממש אשמתנו, אדוני.

רננה שחר: כך יש לקוות.

רננה שחר: אתה רוצה שאני אסביר סעיף סעיף?

איתי עצמון: כן, עדיף להסביר פסקה פסקה כי אלו נושאים שונים.

רננה שחר: בסדר.

רננה שחר: כיום בתקנת משנה (ב) בטיסה מובילה נוסעים יש איסור לעשות כיוון אחד טיסת מטען וכיוון שני טיסת נוסעים.

רננה שחר: הסיבה היא שאנחנו רוצים לשמור על כך שפחות או יותר התעבורה היוצאת לא תעלה באופן אקספוננציאלי על התעבורה הנכנסת, כי אחר כך זה ייצר בעיה בחזרה שלהם.

יעקב מרגי: אבל עכשיו כששחררתם את המגבלה לישראלים מה אכפת לנו?

רננה שחר: אנחנו עדיין רוצים שכמות היוצאים – תראה, נגיד שיהיו 20-15 טיסות גדולות כל יום שיוצאות - - -

יעקב מרגי: אחדד את השאלה.

יעקב מרגי: טיסות יוצאות – ועדת היתרים - - -

רננה שחר: לבן אדם.

יעקב מרגי: לבן אדם.

רננה שחר: סליחה, רק לבן אדם לא מחוסן.

רננה שחר: למחוסנים - - -

יעקב מרגי: ברור.

יעקב מרגי: אז למה עדיין קיימת המגבלה הזו של טיסות מטען?

רננה שחר: משרד הבריאות גם נמצא פה.

רננה שחר: בגדול יש רצון שלא יגיעו בטיסות מטען והחברות יצאו בטיסות נוסעים, ועכשיו 60,000 איש יצאו מישראל, ועכשיו הם צריכים להחזיר אותם.

יעקב מרגי: הנה, עוד מקרה של אזרח שלא מצליח.

רננה שחר: כרגע עדיין המגבלה הזאת נשארת.

רננה שחר: היא מגבלה לא פשוטה גם עבור חברות התעופה.

רננה שחר: סליחה, רק אגיד מה התיקון, בסדר?

יעקב מרגי: טוב.

רננה שחר: התיקון אומר שאנחנו מחלקים, אם אתם זוכרים, לטיסות ציבוריות ולטיסות ייעודיות.

רננה שחר: אז זה אומר שבטיסות ייעודיות, שאלו טיסות של משלחות של העולים, משלחות ספורט וכו' - - -

איתי עצמון: בעצם הטיסות המיוחדות.

רננה שחר: בהן אפשר יהיה להוביל מטען לכיוון אחד, כי אלו טיסות שהן בדיוק למטרה מסוימת והן לא ייצרו תעבורה יוצאת מאוד גדולה.

רננה שחר: חשבו שנכון להשאיר את ההגבלה של מטען נוסעים, זאת אומרת שלא לערב את הכיוונים למרות הקושי שזה יוצר על חברות התעופה כדי לא לייצר פער מאוד גדול בין התעבורה היוצאת לנכנסת.

יעקב מרגי: כמה טיסות מטען בממוצע נכנסות ביום?

רננה שחר: אין לי מספיק מידע.

יעקב מרגי: תמשיכי בתקנות החדשות.

בועז טופורובסקי: אבל אז יכול להיות מצב בטיסה, נגיד קטמנדו, נתת מקודם דוגמה, של 60 ישראלים, תבוא חברת התעופה - - -

יעקב מרגי: לא ידוע למה אני תקוע עם המקום הזה, לא ראיתי אותו אף פעם.

רננה שחר: מה שאתה אומר נכון.

רננה שחר: ברור שכל מגבלה תפעולית על חברות התעופה מגולגלת על הנוסעים.

בועז טופורובסקי: נכון, או בכסף או שזה לא יהיה ישים.

יעקב מרגי: פעם הוכיחו לנו שאפשר להוציא טיסה בעשרה דולר.

רננה שחר: זה "איזי ג'ט" או משהו כזה.

יעקב מרגי: לא משנה איך קוראים לה, הם לא אספו תרומות כדי לייצר את הטיסה הזו.

יעקב מרגי: רציתי לומר שזה לא בהכרח צריך להגדיל את העלויות.

רננה שחר: אדוני אמר כבר קודם שאנחנו מסירים את המגבלות לאט לאט אז נראה שלא הצלחנו למלא את המכסה, אבל אם נצליח למלא את המכסה אז כנראה שבינתיים זה מה שיהיה.

יעקב מרגי: הלאה.

רננה שחר: בעצם מה אתם רואים פה?

רננה שחר: אתם רואים פה באופן כללי את תקנה 1א(ד) שהיא התקנה שמסבירה איך רשת מקצה סלוטים בתקופה הזאת.

רננה שחר: פסקה (1) שלא שונתה, אבל יש אליה הפניה, היא המכסה של ה-3,000 ביום.

פסקה אומרת: "ברמת הביקוש של חברות התעופה ליעדים השונים'', שזה אומר, אני מזכירה ואומרת, שמי שמייצר את הביקושים עבור השדה אלו החברות ולא הנוסעים עצמם, הן אלה שיודעות.

פסקה אומרת: אם עכשיו יש ביקוש של שתי חברות אמריקאיות וחברה ישראלית לניו יורק של יותר טיסות מאשר לפריז, נגיד, אז צריך להתחשב בזה כי זה אומר שיש שם יותר ביקושים.

פסקה אומרת: והפרמטר האחרון הוא "ובאופן שוויוני בין מפעילים אוויריים הפועלים לאותם יעדים;", על כל יעד בעצם יכולה להיות תחרות של המוביל הישראלי והמובילים הזרים שמורשים לטוס, אם זה יעד אירופאי כל החברות האירופאיות, אם זה יעד אמריקאי, וכו', גם פה צריך להיות שוויון.

יעקב מרגי: מה ינחה אותה?

יעקב מרגי: המידע אצלכם, למה צריך אותו?

רננה שחר: נגיד שיש לך עכשיו בקשות פי שלושה ממה שאתה יכול להרשות, אז בסוף יש פה - - -

יעקב מרגי: למה תהיה לו הסמכות?

רננה שחר: הוא לא יכול להקצות יותר ממה - - -

יעקב מרגי: אז מה?

רננה שחר: תראה, בסוף בסוף בסוף הביקושים אמורים לסדר את זה, אמרנו עכשיו.

יעקב מרגי: בסדר, ייצרתם פה איזו תקנה שבמידה שלא יעלה על - - -

רננה שחר: במידה שיהיה אובר ביקוש על ההיצע אז - - -

יעקב מרגי: מה המנכ"ל יעשה?

יעקב מרגי: עכשיו אני מנכ"ל משרד התחבורה, מה אני יכול לעשות?

יעקב מרגי: אוקיי.

איתי עצמון: זו סמכות שהייתה של מנהל רת"א לפי הנוסח הקודם.

רננה שחר: נכון.

איתי עצמון: והיא הועברה עכשיו למנכ"ל משרד התחבורה?

רננה שחר: ועכשיו מוצע שזה יהיה מנכ"ל משרד התחבורה.

איתי עצמון: למה?

רננה שחר: זה מה שהנהלת המשרד החליטה.

איתי עצמון: אני רוצה לשאול לעניין היחס בין ההוראות האלה, ההוראה שנוגעת למכסה וההוראה של הקצאת הסלוטים.

איתי עצמון: חלונות הזמן לנחיתה יהיו בכפוף לעמידה בתקנות אחרות, בתקנות הגבלת פעילות, תקנות ביצוע בדיקה, וכו', איך זה מתיישב?

איתי עצמון: מכיוון שכשקוראים את התקנה בנוסח המשולב כתוב ש"בהקצאת חלונות זמן...

איתי עצמון: מפעיל שדה התעופה", קודם כול צריך להבטיח "ככל האפשר" שהוא עומד במכסה שקבע מנכ"ל משרד התחבורה בהסכמת מנכ"ל משרד הבריאות, ולאחר מכן ההקצאה צריכה להיות גם "בכפוף לעמידת תהליכי כניסת הנוסעים לישראל בשדה התעופה, בדרישות" אחרות.

איתי עצמון: איך בדיוק זה מיושם?

איתי עצמון: הוא עדיין צריך לעמוד במכסה גם כשהוא מבטיח שהדבר נעשה בכפוף לעמידת תהליכי כניסת הנוסעים לישראל בתקנות הגבלת פעילות, אני מניח.

רננה שחר: כן, ברור.

איתי עצמון: זה פשוט לא כל כך עולה מהנוסח.

רננה שחר: להבנתי, מהנוסח כפי שזה כתוב מדובר בתנאים מצטברים.

רננה שחר: זה נראה לי הכלל הניסוחי, אבל אני אתייעץ.

רננה שחר: אני לא רואה דרך לפרש אחרת מבחינה נוסחית, אבל אני אסביר את הצד המהותי.

רננה שחר: בפסקה (1) כתוב לו שהוא צריך לעמוד במכסה של 3,000 נכנסים ביום, ככה שהוא בעצם מתכנן מראש.

רננה שחר: לפי המכסה היומית שיורו לו מנכ"ל התחבורה והבריאות זה 3,000.

רננה שחר: לא אמרו לו להפחית מ-3,000, והוא מראש מתכנן טיסות בקיבולת טיפה יותר גבוהה.

רננה שחר: אבל נגיד שהמכסה תעלה או שיצמצמו או שבכלל נמחק אותה בעתיד, עדיין פסקה (2) שאומרת שהוא חייב להקצות ככה שיעמדו בריחוק חברתי.

רננה שחר: נגיד הדבר הכי ברור, שצריך לעשות רווחים בין טיסות נוחתות, כי צוואר הבקבוק בנתב"ג כרגע הוא אולם ביקורת הגבולות שיכול לאכלס x אנשים, ואי-אפשר להזרים אליו עוד אנשים כל עוד הם לא התפנו.

רננה שחר: ואחר כך רק נעשה את הבדיקות, ואחר כך עוד יש לנו את - - - , וחיינו עוד ארוכים.

יעקב מרגי: את זה לקחנו בחשבון.

רננה שחר: באופן כללי הוא צריך לעשות ריווח בין הטיסות או למצוא פתרונות אחרים כך שלא יהיו התקהלויות.

רננה שחר: הדבר הזה יישמר בלי קשר למכסה, אבל זה כלל שהיה חשוב לקבוע מבחינתנו.

רננה שחר: זאת אומרת שהוא יצטרך גם לעמוד במכסה כל עוד היא תהיה וגם לעמוד בקיבולת האפקטיבית שלו.

רננה שחר: בסדר?

רננה שחר: זהו.

יעקב מרגי: תגידי לי, למה העברת הסמכות למנכ"ל?

יעקב מרגי: זה בגלל שהיה סירוב לתת או בגלל מצב הקורונה כדי שיהיה גורם שלטוני שיקבל החלטה?

יעקב מרגי: מישהו לא יישר קו?

רננה שחר: אני לא חושבת שזה המצב.

רננה שחר: אני חושבת שהמנכ"ל הוא בעל הסמכות הישיר.

יעקב מרגי: הוא מתכלל, הוא מנהל את המשאב הזה.

יעקב מרגי: אנחנו יודעים שהוא.

רננה שחר: גם הוא זה שמאשר את הטיסות הייעודיות, הוא זה שמאשר את המכסה, הוא הגורם הדומיננטי בתקנות האלה, ולכן - - -

איתי עצמון: למרות שמנהל רת"א הוא הרגולטור שמפעיל את שדה התעופה.

יעקב מרגי: בסדר.

רננה שחר: זה נכון מה שאתה אומר, אבל רת"א לא עוסקת בהקצאת סלוטים כמו המנכ"ל, אז זה בסדר, באותה מידה אנחנו - - -

יעקב מרגי: בעת הזו.

יעקב מרגי: העיקר שזה בהסכמה, שלא ייפגע לנו פלדשו וילך הביתה או משהו כזה, לא יודע.

רננה שחר: הם גם עובדים ביחד, אדוני.

רננה שחר: יואל, מה פתאום.

יעקב מרגי: הלאה.

איתי עצמון: (3).

יעקב מרגי: מה זה?

רננה שחר: הייתה תקנת משנה (ד) – היעדים שקבענו, ואז בתקנת משנה (ה) השרה בהסכמת שר הבריאות והחוץ יכלה לאשר טיסות בודדות ליעדים נוספים, אז זה הולך ביחד.

רננה שחר: כלומר, ממחר.

רננה שחר: זאת אומרת שאישרנו פה תקנות וחברות התעופה צריכות לממש, והכול ממגמה למלא את המכסה כמה שאפשר, אז לוח הטיסות בעיקרו כבר תוכנן עם 3,400 מושבים, 3,800, אבל הקיבולת לא מתמלאת.

רננה שחר: אז בכפוף לטיסות שכבר תוכננו – חברת תעופה תמיד יכולה מצידה לבטל סלוט, אבל מה שתוכנן יישאר כל עוד חברת התעופה מעוניינת, ועל זה אפשר יהיה להוסיף עוד יעדים נוספים כבר השבוע ככל שהמכסה אינה מתמלאת.

איתי עצמון: וכל ההסדר הזה למעשה בתוקף לארבעה ימים.

רננה שחר: אסביר עכשיו קצת את תקופת התוקף.

רננה שחר: בסעיף 7א החדש לחוק בתיקון 6 של הגבלות היציאה והכניסה בוועדת החריגים אמרו שהתקנות מכוחו הן רק לשבועיים כל פעם, כי כל פעם בוחנים מחדש את המצב ורואים אם זה מוצדק מבחינת הפגיעה החוקתית.

רננה שחר: בגלל שההסדר שלנו של עוצר הטיסות, לפחות כרגע, הולך יד ביד עם תקנות הגבלת היציאה והכניסה אז אנחנו מבחינת המועדים - - -

יעקב מרגי: אגיד לך איפה שגיתם.

יעקב מרגי: בשבוע הבא לא יהיו ישיבות של ועדות הכנסת, זה שבוע של בחירות, יש גבול כמה אפשר.

רננה שחר: כן, נכון.

יעקב מרגי: הכנסת לא מתפקדת, את רואה.

יעקב מרגי: ועדת הבחירות צריכה לעבוד, תהיה פה היערכות.

יעקב מרגי: אני לא רואה את עצמי מכנס ועדה בשבוע הבא.

רננה שחר: אני פונה לחבריי במשרד הבריאות.

רננה שחר: תשמע, קודם כול, אדוני, ברור לי שזה - - -

יעקב מרגי: הקנאות נדרשת בימים כתיקונם להיצמד לאותם – אבל תחשבו, יכול להיות שאם יהיה יותר קשה לחיות בלי זה ועם השני – לא יודע, אני לא רוצה להיכנס במקומכם, אבל קחו את זה בחשבון.

יעקב מרגי: דבר שני, אני אומר לכם שיש לכם הזדמנות.

יעקב מרגי: מתי אמור להיות הדיון בבג"ץ?

רננה שחר: אתמול היה.

רננה שחר: היום אנחנו אמורים לעדכן רק על התוצאות של הסקר של משרד החוץ.

רננה שחר: עד השעה ארבע המדינה נתבקשה לעדכן.

רננה שחר: בעצם זה בשל להחלטה של השופטים או לתת צו מוחלט.

רננה שחר: אני מזכירה, היה צו על תנאי - - -

יעקב מרגי: לתקן אותך.

יעקב מרגי: השופטים מחליטים בהיעדר פעולה שלנו המחוקקים, אז אם אני יכול לגמור את זה פה אז גם כן גמרנו להם את העבודה.

רננה שחר: שליש אנחנו גומרים להם את העבודה, אדוני, יש שלושה ראשים: ביטול היעדים, ביטול המכסה, וביטול ועדת החריגים על מחוסנים.

יעקב מרגי: בסדר, לא עלינו המלאכה לגמור.

יעקב מרגי: ובכל זאת אתם משאירים ארבעה ימים ומשאירים את - - -

רננה שחר: זה כרגע מעליי.

יעקב מרגי: מאחר שקראנו והערנו לכם ואמרנו, ובכל זאת לא קניתם את העצות שלנו, אני אביא אותן להצבעה.

יעקב מרגי: מי בעד אישור התקנות?

יעקב מרגי: סליחה, לפני כן הייתה בקשה לרשות דיבור, טלי לאופר.

טלי לאופר: שלום, יושב-ראש הוועדה, תודה רבה.

טלי לאופר: ראשית, אני רוצה להצטרף גם לדבריך וגם לדברי חבר הכנסת בועז טופורובסקי, חייבים לפעול לביטול המכסה כי זה ביצה ותרנגולת.

טלי לאופר: בוודאי שהמכסה לא מתמלאת, כי אי-אפשר לפעול, אי-אפשר להזמין טיסות, אי-אפשר לדעת - - -

יעקב מרגי: בביצים, בענף המטילות אנחנו בעד המכסות.

טלי לאופר: אני רוצה להגיד דבר אחר.

יעקב מרגי: היא לא הבינה.

טלי לאופר: אני לא מתערבת בהחלטות, לא כלום, דבר אחד, חייבים לצאת בתחינה למשרד התחבורה.

טלי לאופר: חייבים כאן נהלי עבודה שיהיה אפשר להוציא את כל ההחלטות היפות האלה מהוועדה לפועל בגלל שאי-אפשר.

טלי לאופר: מה שקורה זה שכל פעם ההחלטות על איזה חברות קיבלו הקצאה להתאים לאיזה יעדים מתקבלות מהרגע להרגע.

טלי לאופר: אתם צריכים להבין מה הולך בענף – מאות ואלפי הזמנות מתבטלות וחוזרות.

טלי לאופר: אי-אפשר.

טלי לאופר: כל מה שאנחנו מבקשים זה לא חודשים מראש ולא צפי ולא עתיד, שבועיים.

טלי לאופר: אפשר לקבל צפי לשבועיים?

טלי לאופר: איזה יעדים, איזה מדינות, איזה קריטריונים, כדי שיהיה אפשר שבועיים לעבוד.

יעקב מרגי: זה בלי שום קשר לתקנות, תעשו את זה.

טלי לאופר: אי-אפשר.

טלי לאופר: מה?

יעקב מרגי: תנו להם כלים.

יעקב מרגי: אני אומר שבלי שום קשר לתקנות צריך לאפשר להם – אין זמן למידן, הוא שומע אותי, אין זמן – אני חושב שצריך לאפשר לחברות לתפקד בעולם של ודאות.

רננה שחר: הקושי ברור.

טלי לאופר: סליחה, משרד התחבורה, אתם יודעים מה, ביום שלישי יגידו מה בשבוע הבא.

יעקב מרגי: רגע, טלי.

טלי לאופר: איך אפשר לעבוד שבוע הבא?

טלי לאופר: אי-אפשר מהרגע להרגע, זה לא חנות לממכר פיצוחים.

יעקב מרגי: רגע, גם כשאני איתך את מפריעה לי?

טלי לאופר: סליחה.

יעקב מרגי: אני חושב שבסוף הקושי הזה מתגלגל גם לנוסע, עם עולם אי הוודאות הזה הוא צריך ללכת לחפש את זה בנרות, מאיפה יש, לאן יש, מתי יש.

יעקב מרגי: בכל הדברים האלה צריך מרווח של שבוע, בעידן הקורונה אני יכול לחיות עם זה.

יעקב מרגי: אבל גם את זה לא?

רננה שחר: באופן כללי אתם צודקים שאנחנו - - -

טלי לאופר: אדוני, רק השלמה אחת.

טלי לאופר: ואז ניכנס לעוד גל של ביטולים.

יעקב מרגי: טלי.

יעקב מרגי: בבקשה.

רננה שחר: סליחה.

רננה שחר: אני אומר שאתם צודקים שמה-26 בינואר אנחנו בהגבלת יעדים מתמשכת.

רננה שחר: נכון, היה לנו פרנקפורט, ואז פרנקפורט וניו יורק, וכו'.

רננה שחר: לפחות הבשורה היא שהגבלת היעדים נגמרה.

רננה שחר: הדבר המאוד קשה הזה שדיברה עליו גב' לאופר, שלאנשים בעצם אין לוח טיסות מתוכנן, את זה אני מקווה שזה יפתור.

רננה שחר: אז עצם ביטול הגבלת היעדים – חוזרים להתנהל כמו - - -

יעקב מרגי: אם לא תפעלו זה לא יפתור את זה.

יעקב מרגי: אז אני מבקש שרת"א תפעל.

יעקב מרגי: תודה רבה.

יעקב מרגי: מי בעד?

יעקב מרגי: בעד – 1

יעקב מרגי: נמנעים – אין

יעקב מרגי: התקנות אושרו.

רננה שחר: תודה רבה, אדוני.

יעקב מרגי: תבואו בפעם הבאה בלי מכסות ובלי השליש השלישי גם כן.

יעקב מרגי: לגבי השליש השלישי, מחוסנים, תמשיכו לשמור עלינו, זה כן.

רננה שחר: מאה אחוז.

רננה שחר: תודה רבה לוועדה.

יעקב מרגי: תודה רבה.

יעקב מרגי: הישיבה נעולה.